"મિસ્ટર હોમ!" કોમાશીએ જવાબ દીધો. "તમે અપ-ટુ-ડેટ નથી લાગતા. ચૌદમી સદીમાં રહેનારા હો તેવા લાગો છો. આ જંગલી લોકોને પૂરેપુરૂં સુધરવું છું. દુનિયાની સૌથી સુધરેલી અને ઉન્નત પ્રજાઓની હરોળમાં બેસવાની હોંશ તેમને છે. હરકોઇ પારકાને બનતો લાભ આપી છૂટી આત્મભોગ વડે જગતની સર્વ પ્રજાઓમાં ભ્રાતૃભાવ સ્થાપના કરવાની તેમની ભાવના છે. "અને જરાક થોભીને એ બોલ્યો, "મને નવાઇ તો એ લાગે છે કે તમે વીસમી સદીમાં રહેવા છતાં આવાં સ્વાર્થી અને સંકુચિત ત્રાજવાં હજી કેમ તમારા મગજમાં ઘર ઘાલી રહ્યાં છે?"